पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। छत्तीसगढ़ में 25 मई को हुए नक्सली हमले के बाद अब मध्यप्रदेश में भी इस तरह के हमले की आशंकाएं जताई जा रही है। खुद प्रदेश के गृहमंत्री उमाशंकर गुप्ता यह मानते हैं कि नक्सली किसी भी वक्त प्रदेश के कुछ संवेदनशील इलाकों के माध्यम से हमला कर सकते हैं। इस स्थित को ध्यान में रखते हुए प्रदेश के लगभग सभी सीमावर्ती इलाकों की सुरक्षा बढ़ा दी गई है।
गौरतलब है कि छत्तीसगढ़ के सुकमा जिले के तोंगपाल से 25 किमी आगे कांग्रेस की परिवर्तन यात्रा के काफिले पर नक्सलियों ने हमला किया था। इस हमले में कांग्रेस के वरिष्ठ नेता महेंद्र कर्मा और पूर्व विधायक उदय मुदलियार मारे गए थे।
वहीं इस हमले के दौरान कांग्रेस अध्यक्ष नंद कुमार पटेल और उनके बेटे दिनेश पटेल को भी नक्सलियों ने घटनास्थल से थोड़ी दूरी पर ले जा कर मार दिया था। इस हमले में घायल कांग्रेस के वरिष्ठ नेता विद्याचरण शुक्ल की हालत अब भी चिंताजनक बताई जा रही है।
इस भयानक हमले ने सिर्फ छत्तीसगढ़ को ही नहीं पूरे देश को हिला कर रख दिया। देश के कई बड़े-बड़े नेताओं ने इस हमले पर अपनी प्रतिक्रिया व्यक्त की। अब तक ये मुद्दा सोशल नेटवर्किंग वेबसाइट पर एक युध्द की तरह चर्चा में बना हुआ है। इसे अब तक का सबसे बड़ा नक्सली हमला माना जा रहा है, इसको लेकर ट्विटर पर भी कई बड़े राजनेताओं ने खुलकर अपने विचार लोगों के सामने रखें।
उधर एक निजी कार्यक्रम में हिस्सा लेने आई नर्मदा बचाओ आंदोलन की मुखिया मेधा पाटकर ने भी छत्तीसगढ़ में हुए इस खूनी खेल को अमानवीय बताया। दूसरी ओर कांग्रेस के दिग्गज नेता इसे राज्य सरकार की मिलीभगत बता रहे हैं।
मप्र को नक्सली हमले से बचाने के लिए क्या कर रही राज्य सरकार पढ़े अगली स्लाइड पर ...
यह भी पढ़े वो कौन से इलाके हैं जहां घात लगाएं बैठे है नक्सली..
PIX: और यहां भी नक्सलियों ने कर रखी थी एक बड़े नरसंहार की प्लानिंग!
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn